BA  Addysg Gynhwysol Atodol ECIE6005
Canllaw ar gyfer Cynnig Ymchwil Traethawd Hir – Cynllunio eich Cynnig Ymchwil 1,500 o eiriau
Beth yw cynnig ymchwil? 
Eich cynnig ymchwil yw cam cyntaf eich traethawd hir.  Mae’n eich helpu i ddatblygu a threfnu eich syniad cyn dechrau eich ymchwil a’ch ysgrifennu manwl.  
Mae cynnig da yn esbonio: 
· beth ydych chi eisiau ymchwilio  
· pam mae’r pwnc yn bwysig 
· Sut rydych chi’n cynllunio i ateb eich cwestiynau ymchwil 
· a yw eich prosiect yn realistig ac yn gyraeddadwy.   
Mae eich cynnig yn ddogfen waith.   Wrth i chi ddarllen rhagor am eich pwnc, efallai y bydd eich syniadau’n datblygu a newid.  Mae hwn yn rhan arferol o’r broses ymchwil. 
Bydd y rhan fwyaf o’r myfyrwyr ar y rhaglen BA (Anrh) Addysg Gynhwysol yn cwblhau traethawd hir seiliedig ar lenyddiaeth (bwrdd gwaith).  Mae hyn yn golygu y byddwch chi’n ateb eich cwestiynau ymchwil trwy adolygu ymchwil gyhoeddedig yn feirniadol, yn hytrach na chasglu eich data eich hun. 
Cyfrif geiriau: Tua 1,500 o eiriau (ag eithrio cyfeiriadau).  Defnyddiwch y rhifo a’r cyfrif geiriau bras o’r canllaw isod. 

Dewis Eich Pwnc
Dewis pwnc sydd o ddiddordeb i chi. Byddwch chi’n treulio sawl mis yn ymchwilio ac yn ysgrifennu am y pwnc hwn. 
Dylai pwnc traethawd hir fod yn: 
· berthnasol i Addysg Gynhwysol 
· diddorol ac yn ystyrlon i chi 
· wedi’i gefnogi gan ddigon o ymchwil gyhoeddedig 
· rheoladwy o fewn yr amser sydd ar gael  
· wedi’i ffocysu yn hytrach na bod yn rhy eang.  
Gan eich bod yn gweithio ym maes addysg, gall eich profiad proffesiynol eich helpu i nodi pwnc. Fodd bynnag, dylai eich traethawd hir fod yn seiliedig ar dystiolaeth academaidd yn hytrach na barn bersonol neu brofiad.  Mae rhai myfyrwyr yn dewis gwneud astudiaethau cymharol rhwng Cymru a gwlad/gwledydd gwahanol er mwyn cael safbwyntiau gwahanol ar bynciau cyfarwydd. 

1. Teitl Gwaith
(Nid yw’n cael eu cynnwys yn y cyfrif geiriau)
Diben
Dylai eich teitl esbonio’n glir ffocws eich traethawd hir. 
Canllaw
Dewiswch deitl sy’n: 
· glir ac yn benodol 
· berthnasol i Addysg Gynhwysol 
· realistig ar gyfer traethawd hir israddedig 
· yn debyg o barhau’n berthnasol trwy gydol eich prosiect.  
Enghraifft
Cefnogi dysgwyr awtistig wrth drosglwyddo i’r ysgol uwchradd:  Adolygiad o ymchwil cyfredol

2. Cyflwyniad a Rhesymeg (tua 300 o eiriau) 
Diben
Esboniwch pam mae’ch pwnc yn bwysig a pham rydych chi wedi dewis ei astudio. 
Canllaw
Yn yr adran hon, esboniwch: 
· beth yw eich pwnc 
· pam ei fod yn bwysig 
· pam ydych chi wedi’i ddewis 
· sut mae’n berthnasol i Addysg Gynhwysol 
· pam ei fod yn berthnasol o fewn y cyd-destun Cymreig, DU neu unrhyw gyd-destun addysgol perthnasol.  Os ydych chi’n cynllunio astudiaeth gymharol ryngwladol, esboniwch pam fod y gwledydd neu’r systemau addysg rydych chi wedi’u dewis yn briodol.  
Efallai yr hoffech dynnu ar eich profiad proffesiynol er mwyn esbonio eich diddordeb, ond dylai eich cynnig barhau’n academaidd ei naws. 
Cofiwch
Dylai eich cyflwyniad esbonio pam fod y pwnc yn bwysig, nid disgrifio popeth rydych chi’n gwybod eisoes amdano. 

3. Nod a Chwestiynau Ymchwil (Tua 150 o eiriau) 
Diben
Eglurwch yn glir yr hyn mae eich traethawd hir yn gobeithio i’w gyflawni. 
Canllaw
Ysgrifennwch un frawddeg yn dechrau: 
Nod yw traethawd hir hwn yw...
Yna, ysgrifennwch dau neu dri chwestiwn ymchwil. 
Mae cwestiynau ymchwil da:
· â ffocws 
· yn glir 
· yn atebol trwy lenyddiaeth gyhoeddedig  
· yn gyraeddadwy o fewn traethawd hir israddedig.  
Enghraifft
Nod
Archwilio beth mae ymchwil cyfredol yn ei nodi fel strategaethau effeithiol ar gyfer cefnogi dysgwyr awtistig mewn ysgolion cynradd prif ffrwd. 
Cwestiynau Ymchwil
· Pa strategaethau y mae ymchwil diweddar yn eu nodi’n effeithiol?  
· Pa rwystrau i gynhwysiant yn cael eu trafod yn y llenyddiaeth?  
· Pa oblygiadau sydd gan y canfyddiadau hyn i arfer cynhwysol?  
Camgymeriadau Cyffredin i’w Hosgoi
Ceisiwch osgoi cwestiynau sy’n: 
· rhy eang 
· cael eu hateb gyda “ie” neu “na” 
· ceisio ymchwilio i ormod o faterion.  

4. Llenyddiaeth Gefndirol (Tua 400 o eiriau)
Diben
Dangoswch eich bod wedi dechrau archwilio’r ymchwil cyfredol yn ymwneud â’ch pwnc. 
Canllaw
Esboniwch yn gryno: 
· yr hyn mae ymchwil blaenorol yn ei ddweud  
· Y themâu allweddol sy’n dechrau ymddangos 
· Awduron, sefydliadau neu ddogfennau polisi pwysig 
· polisi a deddfwriaeth berthnasol yng Nghymru, Y Du neu ryngwladol berthnasol, yn dibynnu ar y pwnc a ddewiswyd gennych  
· sut mae’ch darllen wedi eich helpu i fireinio eich ffocws ymchwil.  
Gall ffynonellau defnyddiol gynnwys: 
· erthyglau cyfnodolion a adolygwyd gan gymheiriaid 
· llyfrau academaidd 
· cronfeydd data Llyfrgell y Brifysgol 
· cyhoeddiadau Llywodraeth Cymru 
· adroddiadau Estyn 
· cyhoeddiadau Llywodraeth y DU (lle y bo’n briodol)  
· sefydliadau rhyngwladol megis UNESCO, OECD neu UNICEF.  
Cofiwch
Nid hwn yw eich adolygiad llenyddiaeth llawn.  Yn hytrach, dangoswch eich bod wedi dechrau darllen ac yn gallu adnabod syniadau pwysig sy’n berthnasol i’ch traethawd hir. 

5. Methodoleg Ymchwil (Tua 350 o eiriau) 
Diben
Disgrifiwch sut y byddwch chi’n cyflawni eich gwaith ymchwil:
Canllaw
Bydd y rhan fwyaf o fyfyrwyr yn ymgymryd ag astudiaeth seiliedig ar lenyddiaeth (bwrdd gwaith). 
Esboniwch:
· pa fath o ymchwil rydych chi’n ymgymryd ag ef 
· lle y byddwch chi’n chwilio am lenyddiaeth 
· sut y byddwch chi’n nodi ffynonellau academaidd dibynadwy 
· sut y byddwch chi’n penderfynu pa ffynonellau i’w cynnwys 
· sut y byddwch chi’n trefnu’r llenyddiaeth a’i dadansoddi.  
Pan ydych chi’n dewis ffynonellau, ystyriwch: 
· y dyddiad cyhoeddi 
· perthnasedd i’ch cwestiynau ymchwil 
· ansawdd y cyhoeddiad 
· a yw’r ymchwil yn berthnasol i’r cyd-destun Cymreig DU neu unrhyw gyd-destun addysgol arall, rydych chi’n ymchwilio iddo.  
Os ydych chi’n bwriadu cynnal ymchwil sylfaenol (er enghraifft cyfweliadau neu holiaduron), esboniwch yn gryno: 
· pwy fydd eich cyfranogwyr 
· sut y byddant yn cael eu recriwtio 
· sut y byddwch chi’n casglu’ch data. 

6. Ystyriaethau Moesegol (Tua 150 o eiriau) 
Diben
Dangoswch eich bod chi wedi ystyried cyfrifoldebau moesegol eich ymchwil. 
Canllaw
Ar gyfer ymchwil seiliedig ar lenyddiaeth, trafodwch: 
· ddefnyddio ffynonellau academaidd dibynadwy 
· cyfeirio Harvard cywir  
· osgoi llên-ladrad 
· cynrychioli gwaith yr awdur yn deg.   
Os ydych chi’n cynnal ymchwil sylfaenol, eglurwch hefyd sut y byddwch chi’n sicrhau: 
· cydsyniad gwybodus 
· cyfrinachedd 
· anhysbysrwydd 
· storio data yn ddiogel 
· diogelu lle y bo’n briodol.  

7. Strwythur Pennod Arfaethedig (Tua 100 o eiriau)  
Diben
Dangoswch sut rydych chi’n disgwyl i’ch traethawd hir gael ei drefnu. 
Canllaw
Gall strwythur traethawd hir nodweddiadol gynnwys: 
1. Cyflwyniad 
2. Adolygiad Llenyddiaeth 
3. Methodoleg 
4. Canfyddiadau 
5. Trafodaeth 
6. Casgliad 
Gall teitlau eich penodau newid wrth i’ch ymchwil ddatblygu. 

8. Amserlen (Tua 50 i 100 o eiriau) 
Diben
Dangos a yw eich prosiect yn realistig a chyraeddadwy.
Canllaw
Dylech gynnwys amserlen syml sy’n dangos pryd y byddwch chi’n disgwyl cwblhau: 
· archwilio’r llenyddiaeth 
· darllen 
· cymeradwyaeth y cynnig 
· drafftio penodau 
· cyfarfodydd gyda’ch goruchwyliwr 
· prawfddarllen 
· y cyflwyniad terfynol. 
Caniatewch fyd o amser nag yr ydych yn meddwl y bydd ei angen arnoch. 

9. Cyfeiriadau
Darparwch restr cyfeiriadau rhagarweiniol gan ddefnyddio system Gyfeirio Harvard. 
Anelwch at gynnwys 6 – 10 ffynhonnell academaidd o ansawdd uchel.



Cyn i Chi Gyflwyno:  Rhestr Wirio y Cynnig
✓ Ydy fy nheitl yn glir ac wedi’i ffocysu? 
✓ Ydw i wedi esbonio pam bod fy mhwnc hwn yn bwysig?
✓ A yw fy nod wedi’i ysgrifennu fel un frawddeg glir? 
✓ A yw fy nghwestiynau ymchwil â ffocws ac yn gyflawnadwy?  
✓ Ydw i wedi nodi llenyddiaeth academaidd berthnasol?
✓ Ydw i wedi esbonio sut y byddaf yn gwneud fy ymchwil?  
✓ Ydw i wedi ystyried materion moesegol? 
✓ Ydw fy nghynnig yn realistig o fewn yr amser sydd ar gael? 
✓ Ydw i wedi defnyddio system gyfeirio Harvard yn gywir? 


Cofiwch fod eich cynnig yw dechrau eich taith draethawd hir, nid y cynnyrch gorffenedig.  Disgwylir y bydd eich syniadau’n datblygu wrth i chi ddarllen yn fwy eang a thrafod eich gwaith gyda’ch goruchwyliwr.  Diben y cynnig yw dangos bod gennych brosiect clir, realistig sydd wedi’i gynllunio’n dda. 

Brig y Ffurflen
Gwaelod y Ffurflen

